ביל שטיינר

ויליאם מ. "ביל" שטיינר (באנגלית: William M. "Bill" Steiner; 3 בספטמבר 1911 – 12 בנובמבר 2000) היה אתלט אמריקאי-יהודי. סגן אלוף המכביה השנייה בריצת 10,000 מטר, אלוף ארצות הברית בריצות למרחקים ארוכים (30 ק"מ: 1932, 1946 ו-1947), ושיאן עולם ב-26 מייל (ריצת מרתון), שיא עולם שלא הוכר.

== ביוגרפיה ==
שטיינר התאמן במועדון הספורט גרמניה-אמריקה בברוקלין, ניו יורק בהדרכתו של מקס סילבר, לצדו המתחרה שלו אלוף מרתון בוסטון (1932) פאול דה ברוין.

במרתון בוסטון שנערך ב-19 באפריל 1932 ושימש למבחנים האמריקאים בריצה זו לאולימפיאדת לוס אנג'לס סיים שטיינר במקום חמישי בתוצאה של 2:38:46 שעות ולא נכלל בנבחרת האמריקאית למשחקים. באליפות ארצות הברית בריצת 20 מייל (32.19 ק"מ) שנערכה בפילדלפיה, פנסילבניה באותה שנה הוא זכה במדליית זהב.

בתחרות ריצת 26 מייל שנערכה ב-25 במרץ 1934 בג'מייקה, קווינס, ניו יורק קבע שטיינר שיא עולם חדש של 2:23:05 שעות. במרתון בוסטון שנערך ב-19 באפריל אותה שנה הוא זכה במדליית ארד בתוצאה של 2:40:29 שעות . באליפות איגוד האוניברסיטאות האמריקניות שנערכה בניו יורק ב-8 במאי הוא זכה במדליית זהב במרתון בפעם השנייה ב-3 שנים. באליפות ארצות הברית שנערכה בוושינגטון, באותה שנה הוא זכה במדליית ארד בריצת מרתון בתוצאה של 2:49:45 שעות.

במכביה השנייה שנערכה בשנת 1935 זכה שטיינר במדליית כסף בריצת 10,000 מטר בתוצאה של 33:46 דקות, אחרי י. הורביץ מדרום אפריקה (33:01:8 דקות) ולפני רינה מבר כוכבא אנגליה (34:05 דקות). לאחר המכביה בחר שלא לשוב עם המשלחת לארצות הברית, כמו חברו מרטין פיידן, אלא להישאר בישראל במטרה להשתקע ולהתחתן.

במרתון בוסטון שנערך בשנת 1942 סיים שטיינר במקום שביעי בתוצאה של 2:40:42 שעות. באליפות ארצות הברית שנערכה באותה שנה הוא זכה במקום חמישי בריצת מרתון.

באליפות ארצות הברית בריצת 30 ק"מ שנערכה בבולטימור, מרילנד באוקטובר 1946 זכה שטיינר במדליית זהב בתוצאה של 1:38:2 שעות.

במרתון בוסטון שנערך בשנת 1947 סיים שטיינר במקום 20 בתוצאה של 2:46:35 שעות. באליפות ארצות הברית שנערכה ביונקרס באותה שנה, אליפות אשר שימשה את המבחנים האמריקאים לאולימפיאדת לונדון זכה שטיינר במדליית ארד בריצת מרתון בתוצאה של 2:43:49 שעות. באליפות ארצות הברית בריצת 30 ק"מ שנערכה בשיקגו, אילינוי באוקטובר אותה שנה הוא זכה בפעם השנייה ברציפות. 

במרתון בוסטון שנערך בשנת 1948 הוא שטיינר במקום 16 בתוצאה של 2:50:52 שעות, במרתון בוסטון שנערך בשנת 1949 הוא סיים במקום 22 בתוצאה של 2:55:57 שעות ובמרתון בוסטון שנערך בשנת 1952 הוא סיים במקום 15 בתוצאה של 3:09:41 שעות.

בשנותיו האחרונות גר בלייקווד, ניו ג'רזי ושם נפטר בשנת 2000, בגיל 89.

== קישורים חיצוניים ==
* [https://web.archive.org/web/20160417211848/http://more.arrs.net/runner/-22380 William Steiner], באתר arrs 
* [http://trackfield.brinkster.net/Profile.asp?ID=9296&Gender=m&Page=Back&Tour=N&Year=1934&TF=T ויליאם שטיינר], באתר Track and Field Statistics 
* [http://www.jta.org/1934/08/17/archive/slants-on-sports-79 Slants on Sports], Jewish Telegraphic Agency, August 17, 1934 
* 
* [https://web.archive.org/web/20110510025025/http://www.arrs.net/MaraRank/ATM_Mara1932.htm World Marathon Rankings for 1932]
* [http://www.arrs.net/MaraRank/ATM_Mara1933.htm World Marathon Rankings for 1933]
* [http://www.arrs.net/MaraRank/ATM_Mara1934.htm World Marathon Rankings for 1934]
* [https://web.archive.org/web/20110115172608/http://arrs.net/MaraRank/ATM_Mara1942.htm World Marathon Rankings for 1942]
* [http://www.arrs.net/MaraRank/ATM_Mara1947.htm World Marathon Rankings for 1947]
* [https://books.google.co.il/books?id=B3wX21fXD-QC&pg=PA137&lpg=PA137&dq=%22William+Steiner%22+athlete&source=bl&ots=BGC0dw-KIq&sig=wk-hLTTgsu28yM9t4vsWqow0kO0&hl=iw&sa=X&ved=0ahUKEwj3ota-7qTTAhWMJVAKHY0fAqQQ6AEISjAH#v=onepage&q=%22William%20Steiner%22%20athlete&f=false Making of American Marathoning], Sports and the American Jew 

== הערות שוליים ==

קטגוריה:אתלטים יהודים אמריקאים
קטגוריה:רצי מרתון אמריקאים
קטגוריה:אלופי המכביה: אתלטים
קטגוריה:אמריקאים שנולדו ב-1911
קטגוריה:אמריקאים שנפטרו ב-2000